**Helga Amélie Lundahl** (26. toukokuuta 1850 Oulu, Suomen suuriruhtinaskunta – 20. elokuuta 1914 Helsinki, Suomen suuriruhtinaskunta) oli suomalainen taidemaalari.

Varhainen elämä
---------------

Amélie Lundahl oli perheensä yhdes­toista ja nuorin lapsi. Hänen äitinsä Katarina Charlotta o.s. Cajanus kuoli vain kolme kuukautta Amélien syntymän jälkeen. Lundahlin isä kaupunginviskaali Abraham Lundahl kuoli, kun Amélie oli kahdeksan­vuotias. Vuosina 1860–1862 Amélie Lundahl kävi kaksi luokkaa Svenska fruntimmers­skolan i Uleå­borg -koulua. Perhe ja Lundahlien suku yleisemminkin tunnettiin taide­harrastuksestaan. Amélie Lundahlin veli oli näyttelijä Arthur Lundahl, ja sisaren Cecilia Lundahlin poika oli Ilmari Kianto. *lähde?*

Ura
---

Lundahl noin 1860–1875
Lundahl vuonna 1914
Maria Wiikin muoto­kuva Lundahlista, 1879
Kotonaan vuonna 1898
Vuonna 1870 Lundahl muutti Helsinkiin ja aloitti opinnot Suomen Taide­yhdistyksen piirustus­koulussa. Piirustus­koulussa hänen opettajinaan toimivat Carl Eneas Sjöstrand, Arvid Liljelund ja Hjalmar Munsterhjelm. Heti seuraavana vuonna saadun matka-apu­rahan turvin hän pystyi opiskelemaan vuodet 1872–1873 Tuk­holman Taide­teollisessa veisto­koulussa. Ilmeisesti Lundahlin tavoitteena oli ollut hankkia koulutus, joka varmistaisi hänelle turvatumman ammatin kuin vapaa taiteilija. Tukholman opintojen jälkeen Lundahl jatkoi opintojaan Helsingissä ja toimi opintojen ohessa kuvataiteiden apu­opettajana Suomen Taide­yhdistyksen piirustus­koulussa 1874–1876. Lundahl oli koulun ensimmäinen nais­opettaja toimiessaan Arvid Liljelundin viran­sijaisena yhdessä toisen nuoren taiteilijan S. A. Keinäsen kanssa.

Valtion matka­stipendin saatuaan Lundahl matkusti vuonna 1877 Ranskaan, jossa hän asui 12 vuotta. Lundahlin tunnetuimmat työt ovat Ranskan ajalta ja erityisesti Bretagnesta. Lundahl palasi koti­maahan vuonna 1889. Hän vietti myös jonkin aikaa Victor Westerholmin perustamassa Önninge­byn taiteilija­siirto­kunnassa Ahvenanmaalla. *lähde?*

Yksityiselämä
-------------

Lundahl kuoli toden­näköisesti leukemiaan Helsingissä elo­kuussa 1914. *lähde?*

Teosten myyntejä
----------------

Lundahlin teos *Tyttöjä* vuodelta 1887 myytiin marras­kuussa 1997 Hagelstamin huuto­kaupassa 200 000 markalla eli noin 35 000 eurolla.

Teoksia
-------

* Bretagnelais­tyttö, 1880*Bretagnelais­tyttö*, 1880
* Kirkon ulko­puolella, 1880*Kirkon ulko­puolella*, 1880
* Tyttö lehti­metsässä, varhainen 1880-luku*Tyttö lehti­metsässä*, varhainen 1880-luku
* Rendez-vous, 1880-luku*Rendez-vous*, 1880-luku
* Poikia rannalla, 1881*Poikia rannalla*, 1881
* Tytön pää, Bretagne, 1882*Tytön pää, Bretagne*, 1882
* Bretagne­lainen tyttö (Sukkien kutoja), 1883*Bretagne­lainen tyttö (Sukkien kutoja)*, 1883
* Bretagnelais­tyttö ruukku kädessä, 1884*Bretagnelais­tyttö ruukku kädessä*, 1884
* Puutarha­tyttö, 1885*Puutarha­tyttö*, 1885
* Kalastaja­tyttö, 1880s*Kalastaja­tyttö*, 1880s
* Ennen uintia, 1885*Ennen uintia*, 1885
* Tamburiini­tanssijatar, 1888*Tamburiini­tanssijatar*, 1888

Lähteet
-------

* Konttinen, Riitta: *Totuus enemmän kuin kauneus: Nais­taiteilija, realismi ja naturalismi 1880-luvulla. Amélie Lundahl, Maria Wiik, Helena Wester­marck, Helene Schjerf­beck ja Elin Daniel­son*. Helsingin yli­opisto. Helsinki: Otava, 1991. ISBN 951-1-11249-X.
* Konttinen, Riitta: "Lundahl, Amélie (1850–1914)", *Suomen kansallisbiografia, osa 6*, s. 315, 316. Helsinki: Suomalaisen Kirjallisuuden Seura, 2005. ISBN 951-746-447-9. / Teoksen verkkoversio.
* Montonen, Pia Maria: *Amélie Lundahl 1850–1914*. Ars Nordica 10. Oulu: Pohjoinen, 1998. ISBN 951-749-311-8.
* Amélie Lundahl taiteilijamatrikkelissa

### Viitteet

1. ↑  Konttinen 1991, s. –
2. ↑  Nokela, Leena (toim.): *Rakkaat vanhat tavarat*, s. –. Helsinki: Otava, 1998. ISBN 951-1-14302-6.

Aiheesta muualla
----------------

* Kuvia tai muita tiedostoja aiheesta **Amélie Lundahl** Wikimedia Commonsissa

* Amélie Lundahl Kansallisgallerian kokoelmissa
* Lundahl, Amélie hakuteoksessa *Uppslagsverket Finland* (2012). (ruotsiksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Suomi (KANTO)

 |
|  |
| Taiteenala | 
* Musée d'Orsay
* RKD Artists
* ULAN

 |
|  |
| Henkilöt | 
* Kansallisbiografia
* Biografiskt Lexikon
* Uppslagsverket Finland
* Biografiasampo

 |
|  |
| Muut | 
* Europeana
* IdRef

 |

 |